Step Brothers (filem)

***Step Brothers*** ya iku filem sandiwara komedi saka Amérikah Sarékat sing digawé ing taun 2008. Film iki disutradarani Adam McKay, dhedasar skenario anggitané Will Ferrell lan McKay, diangkat saka carita anggitané Ferrell, McKay, lan John C. Reilly. Para juru paraga sing main ing filem iki antarané Ferrell lan Reilly, nyritakké wong lanang loro, sadulur kuwalon, Brennan (Ferrell) lan Dale (Reilly), sing manggon ing sawijiné omah, bareng karo wong tuwané sing nembé waé dhaup.

*Step Brothers* dibabaraké ing tanggal 25 Juli 2008, rong taun sawisé *Talladega Nights: The Ballad of Ricky Bobby*. Loro filem iki diparagakaké déning juru main sing padha. Samono uga panganggit skenario lan tim produksiné.

## Ringkesan carita 
Brennan, telung puluh sanga taun, lan Dale, umur patang puluh taun, ketaman sindrom anak-anak sing tansah péngin ing omah waé. Brennan manggon karo ibune, Nancy; lan Dale manggon bareng bapaké, Robert. Wong tuwané cah loro mau ketemu ing sawijiné adicara, banjur padha ngronce kasmaran. Robert lan Nancy bebojoan, meksa Brennan lan Dale manggon saomah minangka sadulur kuwalon.

Brennan lan Dale ora seneng siji lan sijiné, saben dina padu, ngèlék-èlèk, gelut, ora gelem kalah, pokoke manut karepé. Brennan dolanan piranti musik *drums* duwéké Dale lan nggawe ribut ing ngarepan omah. Sabanjuré, wong tuwané mènèhi wektu seminggu dinggo nggolèk pagawéan. Utawa yèn ora bisa, kala mangsa sesasi, cah loro mau dipeksa lunga saka omah.

Nalika adhiné Brennan sing jenengé Derek, agen *leasing* hèlikopter, teka ing kulawarga kuwi, dhèwèké ncece cah loro mau sing durung bisa ngranggeh kasukesan urip, malah terus-terusan kaya cah cilik. Derek banjur diantem rainé déning Dale. Ing pungkasané, sadurungé padha pamit mulih, bojoné Derek ujug-ujug meksa Dale ngajak nglakoni adegan sex ing pojokan omah. Nanging sawisé kuwi, antarané Brennan lan Dale jebul ana babagan sing dianggep padha, lan miwiti tumindak apik kaya déné kakang-adhi lan kanca raket.

Robert nyusun sapérang wawancara ing perusahaan dinggo Brennan lan Dale, nanging wong loro mau malah ngecé juru wawancara liwat tumindak sing kurang ngurmati. Robert lan Nancy mratelakké anané rencana arep pènsiyun lan lunga adoh numpak prau, mubengi donya, mlancong, lan ngongkon Derek ngedol omahé, sarta meksa Brennan lan Dale nglakoni *terapi* kanggo apike urip ing tembé mburi. Dale lan Brennan pungkasané miwiti nglakoni karier kanthi ngedekké perusahaan panglipur "Prestige Worldwide".

Dale lan Brennan mbabar musik vidio kapisan nalika ulang tauné Derek, kalebu potongan adegan sing nggambarké nalika cah loro mau ngrusak kapalé Robert. Pas Dina Natal, Robert mbyawaraké yèn dhèwèké arep pisahan karo Nancy, jalaran polah tingkahé Brennan lan Dale. Kaget tumrap pratelan kuwi, cah loro mau nyalahké siji lan sijiné, gelut, lan milih urip pepisahan. Brennan nyambut gawé ing perusahaan *leasing* hèlikopter nggoné Derek, lan Dale nyambut gawé ing perusahaan *catering*. Pirang-pirang minggu sabanjuré Brennan lan Dale dadi tambah diwasa lan sukses.

## Ingkang maragani 
* Will Ferrell 
* John C. Reilly
* Richard Jenkins 
* Mary Steenburgen
* Adam Scott 
* Kathryn Hahn
* Andrea Savage
* Rob Riggle
* Logan Manus 
* Lurie Poston
* Elizabeth Yozamp
* Ken Jeong
* Wayne Federman
* Abigail Wagner
* Carli Coleman lan Brandon T. Webb
* Phil LaMarr 
* Matt Walsh
* Seth Rogen
* Gillian Vigman
* Horatio Sanz
* Brady Scanlon

## Tumanggapé 
Filem *Step Brothers* lumayan agawé demen para pamirsa lan kritikus. Ing kaca pangumpul ulasan Rotten Tomatoes, filem iki nampani urutan 55%, dhedhasar 180 wong sing mbiji, kanthi rata-rata 5.5/10. Wondene ing kaca Metacritic, filem iki éntuk biji 51 saka 100, dhedhasar 33 wong sing mènèhi kritik, mratandhani yèn filem iki cukup didhemeni.

## Album Rap 
McKay mbiwara liwat Twitter yèn album rap singgo filem *Step Brothers* nampilaké Ferrell lan Reilly, nanging dipratélakké yèn prosès nggawé albumé rada seret lan ora bakal dibabar.

## Sambungan 
Ferrell lan Reilly naté rerembugan bab rencana anané filem sambungan dhedhasar pamikirané saka Reilly. McKay uga wis nganakké rerembugan bab kuwi.

## Rujukan 
## Pranala njaba 
* 
* 
* 
* 
* 
* Scoring Session Photo Gallery ScoringSessions.com